ඒකයි මම කියන්නේ මේ ගීත අත්දැකීම අපි හැමෝම ජීවිතයේ එක් වරක් හෝ වසරකට වරක් හෝ බැගින් අත්විඳිය යුතු අත්දැකීමක් කියලා.උපතින් මුස්ලිම් ජාතිකයෙකු වුනත් අහලා තියෙන විදිහට විශ්ව විද්යාලයෙන් සිංහල භාෂාවට ගෞරව සාමාර්ථයක් ලබා ගීත රචනයට එක් වුනු නිලාර් එන් කාසිම් එදා අනෙක් කිසිම ගීත රචකයෙක්ට ගී තනු නිර්මාපකයෙක්ට ගායකයෙක්ට ගායිකාවක්ට කොටින්ම කිසිම සංගීත ශිල්පියෙකුට චෝදනා නොකර අපි අපිට තම තමන්ට හැඟෙන දැනෙන තරම අනුව ගීතයක් රසවිඳෙන්නේ කොහොමද කියලා බොහොම සරලව සුමටව විනාඩි කීපයක කාලයක් අරන් කියලා දුන්නා.ගීතය ගයන්න - වැයන්න පෙර හෝ පසු විනාඩියකින් දෙකකින් ඒ කරපු පැහැදිලි කිරීම කොහොමටවත් සමහර කථිකයින්ගේ වගේ නීරස කියවිල්ලක් නොවෙයි.